stanford-oval/wikipedia huggingface dataset:
รัชชานนท์ สุประกอบ
ประวัติ

รัชชานนท์เกิดเมื่อวันเสาร์ที่ 16 กันยายน พ.ศ. 2532 เป็นบุตรคนโตของ ดร. อภิชาติ สุประกอบ กับรัตติยา ไกรคุ้ม เคยย้ายไปศึกษาที่สหรัฐอเมริกาตอนอายุ 8 ปี จากนั้นกลับมาประเทศไทยตอนอายุ 14 ปี ศึกษาระดับมัธยมศึกษาที่โรงเรียนไอเอสบี (International School Bangkok) และระดับอุดมศึกษาที่วิทยาลัยนานาชาติ  มหาวิทยาลัยมหิดล (MUIC) ในสาขา International Relations and Global Affairs
ผลงานด้านวงการบันเทิง มีผลงานแสดงละครเรื่องแรกคือ บัวปริ่มน้ำ มีผลงานโฆษณาอย่าง ซูกัส, โซนี่, เครื่องดื่มสปอนเซอร์, เอฟเวอร์เซ็นส์ โรลออน และยังแสดงภาพยนตร์เรื่อง หอแต๋วแตก และ ตายโหง นอกจากนั้นยังมีผลงานอัลบั้มเพลงชุด GUY ที่ออกกับสังกัดอาร์เอสต่อมามาอยู่ในสังกัดเอ็กแซ็กท์หลังหมดสัญญากับเอ็กแซ็กท์เป็นนักแสดงอิสระ
ด้านชีวิตส่วนตัวคบหากับแฟนสาวคือฮารุ ยามากูชิ คบหากันมา 4 ปี ทั้งสองได้จัดพิธีแต่งงานขึ้นในวันที่ 11 สิงหาคม 2556 ที่โรงแรม Renaissance Hotel
ปัจจุบันมีบุตรชายและบุตรสาวด้วยกัน 3 คน คือ
ด.ช. คิริน สุประกอบ (ชื่อเล่น : คิริน) เกิดเมื่อวันที่ 6 กันยายน พ.ศ. 2557 (10 ปี)
ด.ญ. ไนร่า สุประกอบ (ชื่อเล่น : ไนร่า) เกิดเมื่อวันที่ 13 มกราคม พ.ศ. 2559 (9 ปี)
ด.ช. เอเดน สุประกอบ (ชื่อเล่น : เอเดน) เกิดเมื่อวันที่ 13 มกราคม พ.ศ. 2560 (8 ปี)
จุดยืนทางการเมือง

รัชชานนท์ และ ฮารุ ภรรยาของเขา สนับสนุนการประท้วงในประเทศไทย พ.ศ. 2563–2564 และต่อต้านการใช้ความรุนแรงในเหตุการณ์การสลายการชุมนุมที่แยกปทุมวัน พ.ศ. 2563
ผลงาน > ละครโทรทัศน์

| พ> ศ. | เรื่อง | รับบท | ออกอากาศ |
| --- | --- | --- | --- |
| 2549 | บัวปริ่มน้ำ | ต๊อด (รับเชิญ) | ช่อง 3 |
| 2553 | ระเบิดเถิดเทิง รุ่น 3  ตอน คู่ฟัด | กาย | ช่อง 5 |
| 2553 |  หัวใจพลอยโจร  | ดอกรัก | ช่อง 5 |
| 2553 |  สองปรารถนา | สาริศ | ช่อง 5 |
| 2554 |  เมียไม่ใช่เมีย | วันชัย | ช่อง 5 |
| 2554 | คนเถื่อน | ผู้กองอัคนี / คิมห์ | ช่อง 5 |
| 2555 |  มารยาริษยา | อาร์ม | ช่อง 5 |
| 2555 |  สาวน้อย | บุญมา | ช่อง 9 |
| 2556 |  สุดสายป่าน | หม่อมหลวงวิทย์ อัศวไกร | ช่อง 5 |
| 2556 | หลบผี ผีไม่หลบ | เอ๊ด | ช่อง 3 |
| 2556 |  ภาพอาถรรพณ์ | มนัส / หลวงขจร | ช่อง 5 |
| 2556 |  อีสา-รวีช่วงโชติ | ชิษณุ | ช่อง 5 |
| 2557 | เสือ (ละคร) | อาชา | ช่องวัน 31 |
| 2558 | เล่ห์รตี | ณัฐ (รับเชิญ) |  |
| 2559 | นางบาป | ทัด |  |
| 2559 | ขมิ้นกับปูน | แทนพงศ์ จิตรการ | ช่อง 7 เอชดี |
| 2560 | มือปราบเจ้าหัวใจ | ร้อยตำรวจเอก ปรมัตถ์ (อาร์ม) | ช่อง 7 เอชดี |
| 2561 | เจ้าสาวจำยอม | นครินทร์ (บอล) | ช่อง 7 เอชดี |
| 2562 | 4 เทพผู้พิทักษ์ | ธนา | ช่องวัน 31 |
| 2563 | เลดี้บานฉ่ำ | ภัทรพล ผิวผ่อง (จีน่า) (รับเชิญ) | ช่องวัน 31 |
| 2567 | โลกหมุนรอบเธอ | เฮียไก่ | ช่อง 3 HD |
ผลงาน > ละครชุด

| พ> ศ. | เรื่อง | รับบท | ออกอากาศ |
| --- | --- | --- | --- |
| 2554 | เซน...สื่อรักสื่อวิญญาณ ตอน คำสาปแช่ง | อาร์ต | ช่อง 5 |
| 2560 | ละครชุด ภารกิจรัก  เรื่อง มือปราบเจ้าหัวใจ | ร้อยตำรวจเอก ปรมัตถ์ (อาร์ม) | ช่อง 7 |
| 2563 | HOOK รักหมัดหนัก | ครูสิงห์ | ช่องจีเอ็มเอ็ม 25 |
ผลงาน > ละครเวที

| พ> ศ. | เรื่อง | รับบท |
| --- | --- | --- |
| 2554 | เรื่องเล่าคืนเฝ้าผี | กาย |
ผลงาน > ภาพยนตร์

หอแต๋วแตก (2550)
ตายโหง (2553) ตอน ขึ้นครู รับบทเป็น ถั่ว
Sorry ซารังเฮโย เการักที่เกาหลี (2553)
The X-Treme Riders ปล้นทะลุไมล์ (2566)
ผลงาน > ซิทคอม

ระเบิดเที่ยงแถวตรง รับบท ปื้น (รับเชิญ)
วงษ์คำเหลา เดอะซีรีส์ รับเชิญ
ออฟฟิศพิชิตใจ รับบท ตาน้ำ คู่กับ ชีรณัฐ ยูสานนท์ (ช่องเวิร์คพอยท์)
ตลก 6 ฉาก (รับเชิญ) (ช่องเวิร์คพอยท์)
ระเบิดเถิดเทิงแดนเซอร์ทะลวงไส้ รับบท โบ๊ท (ช่องเวิร์คพอยท์)
รักแท้แม่ไม่ปลื้ม รับบท เต้ (ช่องวัน 31)
เสือ ชะนี เก้ง 2019 รับบท น็อต (รับเชิญ) (ช่องวัน 31)
ผลงาน > ผลงานเพลง

GUY สังกัดอาร์เอส โปรโมชั่น (2552)
เพลง กาลครั้งหนึ่งของเรา
เพลง ทวนเข็มนาฬิกา
เพลง กัลปาวสาน
เพลง ความจริงเป็นสิ่งไม่ตาย
ผลงาน > พิธีกร

| ปี พ> ศ. | รายการ | ออกอากาศ | หมายเหตุ | อ้างอิง |
| --- | --- | --- | --- | --- |
| 25-ปัจจุบัน |   | Youtube: |  |  |
| 2562-ปัจจุบัน | ศึกเจ้านักกิน Thailand Food Fighter | ช่อง 7 | ทุกวันอาทิตย์ เวลา 13.30-14.25 น. เริ่มวันอาทิตย์ที่ 22 กันยายน 2562 |  |
| 2562-ปัจจุบัน | Muay Hardcore มวยพันธุ์ดุ | ช่อง 8 | ทุกวันเสาร์ เวลา 19.00- 22.40 น. เริ่มวันเสาร์ที่ 19 ตุลาคม 2562 |  |
แหล่งข้อมูลอื่น

กาย แต่ง ฮารุ 11 ส.ค. ลือแรง! ท้องก่อนแต่ง
การ์ดแต่งงาน กาย ฮารุ ที่สุดแห่งความ โรแมนติก เก็บถาวร 2013-07-15 ที่ เวย์แบ็กแมชชีน
รัชชานนท์ สุประกอบ ที่อินสตาแกรม
มิสเตอร์บีสต์

ระวังสับสนกับ มิสเตอร์บีน
เจมส์ สตีเฟน "จิมมี่” ดอนัลด์สัน, (อังกฤษ: James Stephen "Jimmy" Donaldson; เกิด: 7 พฤษภาคม ค.ศ. 1998) รู้จักกันดีในนาม มิสเตอร์บีสต์ (อังกฤษ: MrBeast) เป็นยูทูบเบอร์ชาวอเมริกัน เขาได้รับการกล่าวขานว่าเป็นผู้ทำความดีแนวการแสดงโลดโผนที่มีการลงทุนราคาถูก ช่องยูทูบหลักของเขา "MrBeast" เป็นช่องที่มีผู้ติดตามมากที่สุดในยูทูบ
ดอนัลด์สันเติบโตที่ กรีนวิลล์, รัฐนอร์ทแคโรไลนา โดยเขาได้เริ่มอัปโหลดวีดิทัศน์บนยูทูบเมื่อเดือนกุมภาพันธ์ ค.ศ. 2011 ตอนที่อายุ 13 ปี ภายใต้ชื่อเดิมว่า "มิสเตอร์บีสต์6000 (MrBeast6000)" เขาทำวีดิทัศน์แบบเลสเพลย์ไปจนถึงหัวข้อ "ความมั่งคั่งของยูทูบเบอร์คนอื่นจากการทำวีดิทัศน์" ในปี ค.ศ. 2017 เขาอัปโหลดไวรอลวิดีโอ โดยเริ่มหลังจากวีดิทัศน์ "นับเลขจนถึง 100,000" ในเวลาเพียงไม่กี่วันเขาได้รับการดูหลายหมื่นครั้ง และเขาก็ได้รับความนิยมมากขึ้นเรื่อยมานับแต่นั้น โดยวีดิทัศน์ส่วนใหญ่ของเขาได้รับการดูหลายสิบล้านครั้ง ในเวลาต่อมา รูปแบบเนื้อหาของเขามีความหลากหลายอย่างวีดิทัศน์แนวท้าทายและการแข่งขันชิงเงินที่ให้รางวัลหลายพันดอลลาร์ วีดิทัศน์ที่มีความยากลำบากหรือความท้าทายเพื่อเอาชีวิตรอด และออลิจินัลวล็อก เมื่อช่องของเขาเริ่มต้นขึ้น ดอนัลด์สันได้ว่าจ้างเพื่อนในวัยเด็กหลายคนเพื่อช่วยเหลือช่องยูทูบของเขาที่กำลังเติบโต
ช่องยูทูบหลักของดอนัลด์สันมีผู้ติดตามถึง 100 ล้านคนในวันที่ 28 กรกฎาคม ค.ศ. 2022 นั่นคือ "MrBeast" นอกจากนี้ เขาได้ทำช่องยูทูบอย่าง Beast Reacts, MrBeast Gaming, MrBeast Shorts, และช่องการกุศล เขาเป็นหนึ่งในสิบยูทูบเบอร์ที่ได้รับค่าตอบแทนสูงสุดในปี ค.ศ. 2020 ดอนัลด์สันยังเป็นผู้ก่อตั้งมิสเตอร์บีสเบอเกอร์ (MrBeast Burger) กับฟีสเทอเบอร์ (Feastables) และผู้ร่วมสร้างโครงการทีมทรีส์ (Team Trees) ซึ่งเป็นการระดมทุนสำหรับมูลนิธิอะบอเดย์ ซึ่งระดมทุนได้มากกว่า 23 ล้านดอลลาร์สหรัฐ และทีมซีส์ (Team Seas) ซึ่งเป็นการระดมทุนสำหรับโอเชียนคอเซอเวนซีและดิโอเชียนคลีนอัป ซึ่งระดมทุนได้มากกว่า 30 ล้านดอลลาร์สหรัฐ และดอนัลด์สันยังได้รับรางวัลสตรีมมี้ อวอร์ดส์ ในสาขาครีเอเตอร์แห่งปี เป็นเวลา 4 ปีซ้อน ตั้งแต่ปี ค.ศ. 2020-2023 นอกจากนี้เขายังได้รับรางวัล ครีเอเตอร์ชายที่ชื่นชอบ จากงาน นิคคาโลเดียน คิดส์' ชอยส์ อวอร์ดส อีก 2 ครั้งในปี ค.ศ. 2022 และ 2023 โดยนิตยสารไทม์ ยกย่องให้เขาเป็นหนึ่งใน 100 บุคคลที่ทรงอิทธิพลที่สุดในโลกประจำปี ค.ศ. 2023 และยังติดอันดับผู้สร้างรายได้สูงสุดบน 
ยูทูบ ในนิตยสารฟอร์บส์ ประจำปี 2022 และดอนัลด์สันมีมูลค่าทรัพย์สินสุทธิประมาณ 500 ล้านดอลลาร์สหรัฐ
ชีวิตช่วงต้น

เจมส์ สตีเฟน ดอนัลด์สัน เกิดในวันที่ 7 พฤษภาคม ค.ศ. 1998 ในเมือง วิชิทอ, รัฐแคนซัส เขาเป็นบุตรของ ซู ดอนัลด์สัน และเขาเติบโตส่วนใหญ่ใน กรีนวิลล์, รัฐนอร์ทแคโรไลนา เนื่องจากพ่อแม่ทำงานหนักและรับราชการทหาร ทำให้เขาต้องย้ายที่อยู่บ่อยครั้ง และได้รับการดูแลจากพี่เลี้ยงชาวต่างชาติ พ่อแม่ของเขาหย่าร้างกันในปี ค.ศ 2007 ในปี 2016 ดอนัลด์สันจบการศึกษาจากสถาบันคริสเตียนกรีนวิลล์ ซึ่งเป็นโรงเรียนมัธยมคริสเตียนเอกชนขนาดเล็กในพื้นที่ หลังจากนั้น เขาเข้าเรียนที่มหาวิทยาลัยอีสต์แคโรไลนา เพียงระยะสั้น ๆ ก่อนตัดสินใจลาออก หลังจากออกจากมหาวิทยาลัย ดอนัลด์สันกับเพื่อน ๆ พยายามวิเคราะห์อัลกอริทึมการแนะนำของยูทูบ และพยายามไขปริศนาว่าจะสร้างวิดีโอไวรัลได้อย่างไร ดอนัลด์สันเล่าถึงช่วงเวลานี้ว่า "มีช่วงเวลา 5 ปีในชีวิตของผมที่ผมหมกมุ่นอยู่กับการศึกษาความไวรัล การศึกษาอัลกอริทึมของยูทูบอย่างหนักจนมันส่งผลเสียต่อสุขภาพ ผมตื่นนอน สั่งอาหารอูเบอร์อีทส์ แล้วก็นั่งอยู่หน้าคอมพิวเตอร์ทั้งวัน ศึกษาข้อมูลอย่างต่อเนื่องกับยูทูปเบอร์ คนอื่น ๆ"
เส้นทางยูทูป > ช่วงพยายามเป็นยูทูบเบอร์ที่มีชื่อเสียงในช่วงต้น (ค.ศ. 2012-2017)

ดอนัลด์สัน เริ่มมีความฝันอยากเป็นยูทูบเบอร์ เขาได้เริ่มสร้างช่องยูทูบและเผยแพร่วิดีโอลงบนยูทูบ ตั้งแต่เดือนกุมภาพันธ์ ค.ศ. 2012 ตอนที่เขามีอายุ 13 ปี ในชื่อเดิมว่า "มิสเตอร์บีสต์6000" (MrBeast6000) และวีดีโอแรกของเขามีชื่อว่า "เห็นกับดักในไมน์คราฟต์ที่แย่ที่สุดที่เคยมีมา (Worst Minecraft Saw Trap Ever???)" วิดีโอแรกๆ ของเขา มีหลากหลายประเภท ตั้งแต่แนวเลสเพลย์ โดยเน้นไปที่การเล่นวิดีโอเกมส์อย่าง ไมน์คราฟต์ และ คอลล์ออฟดิวตี: แบล็กออฟส์ 2 วิดีโอประเมินรายได้ของเหล่ายูทูบเบอร์ คนอื่นๆ วิดีโอให้คำแนะนำสำหรับยูทูบเบอร์ หน้าใหม่ วิจารณ์ดราม่าในแวดวงยูทูป โดยดอนัลด์สันในช่วงแรก ไม่ค่อยเปิดหน้าตนเอง ในคลิปวิดีโอมากนัก
ในปี ค.ศ. 2015 และ ค.ศ. 2016 ดอนัลด์สันเริ่มเป็นที่รู้จักมากขึ้น จากซีรีส์วิดีโอ "อินโทรที่ห่วยที่สุดในยูทูป" ที่ล้อเลียนอินโทรของยูทูปเบอร์คนอื่นๆ ช่วงกลางปี ค.ศ. 2016 ดอนัลด์สันมีผู้ติดตามประมาณ 30,000 คน จนกระทั่งเขาได้ผู้ติดตามถึง 100,000 คน ในเดือนกรกฎาคม ค.ศ. 2016 และปลายปี ค.ศ. 2016 ดอนัลด์สันตัดสินใจลาออกจากมหาวิทยาลัยอีสต์แคโรไลนา เพื่อมุ่งมั่นเป็นอาชีพยูทูปเบอร์อย่างเต็มตัว แต่การตัดสินใจครั้งนี้ทำให้แม่ของเขาไม่เห็นด้วย และทำให้เขาต้องย้ายออกจากบ้าน
ขณะที่ช่องของดอนัลด์สันเติบโต เขาได้ชวนเพื่อนสมัยเด็ก 4 คน มาช่วยสร้างสรรค์คอนเทนต์ให้กับช่อง ได้แก่ เอวา "คริส" ไทสัน (เดิมชื่อ คริส ไทสัน) แชด์เลอร์ แฮโลว์ แกร์เล็ต โรนัล และ เจ็ค แฟรงกิ้นส์ โดยแฟรงกิ้นส์ออกจากทีมในปี 2020 เลยทำให้คาร์ล เจค็อบ จากเดิมที่เป็นตากล้อง ก็ได้มาแทนที่แฟรงกิ้นส์
เส้นทางยูทูป > ช่วงแจ้งเกิด (ค.ศ. 2017–2020)

ในเดือนมกราคม ค.ศ. 2017 จิมมี่ ดอนัลด์สัน ได้เผยแพร่คลิปวิดีโอที่เขา นับเลข 1 ถึง 100,000 ซึ่งกลายเป็นวิดีโอไวรัลที่ส่งผลให้เขาแจ้งเกิด โดยการนับครั้งนั้นใช้เวลากับเขาไปทั้งหมด 40 ชั่วโมง แม้ว่าจะมีการเร่งความเร็วบางช่วงเพื่อให้ “ความยาวของวิดีโออยู่ภายใต้ 24 ชั่วโมง” โดยในช่วงเวลานี้ ดอนัลด์สันได้รับความนิยมจากการทำวิดีโอสุดแปลก เช่น พยายามทำแก้วแตกด้วยโทรโข่งร้อยตัว ดูสีแห้งเป็นเวลาหนึ่งชั่วโมง พยายามอยู่ใต้น้ำ 24 ชั่วโมง แต่สุดท้ายก็ล้มเหลวเนื่องจากปัญหาสุขภาพ และอีกหนึ่งความพยายามที่ไม่สำเร็จคือการหมุน ฟิตเจ็ต สปินเนอร์ ตลอดทั้งวัน โดยตลอดปี ค.ศ. 2018 ดอนัลด์สันได้แจกเงินไปแล้วกว่า 1 ล้านดอลลาร์ ผ่านวิดีโอแปลกประหลาดเหล่านี้ ส่งผลให้เขาได้รับฉายาว่า “นักบุญแห่งยูทูป ผู้ยิ่งใหญ่ที่สุด”
ในช่วง พิวดีพาย ปะทะ ที-ซีรีส์ ในปลายปี ค.ศ. 2018 การแข่งขันแย่งชิงอันดับช่องที่มีผู้ติดตามมากที่สุดบนยูทูบ ดอนัลด์สันได้ทุ่มทุนซื้อป้ายโฆษณาขนาดใหญ่ โฆษณาทางโทรทัศน์และวิทยุจำนวนมาก เพื่อช่วยให้พิวดี้พายมีผู้ติดตามแซงหน้าที-ซีรีส์ หรือกระทั่งซื้อที่นั่งหลายที่ในงานซูเปอร์โบวล์ครั้งที่ 53 ให้ตัวเองและคนในทีม โดยทั้งทีมสวมเสื้อที่เรียงกันเป็นข้อความว่า "ซับ ทู พิวดี้พาย" (Sub 2 PewDiePie) เพื่อเชิญชวนคนให้กดติดตามพิวดี้พาย
ในเดือนมีนาคม ค.ศ. 2019 ดอนัลด์สันได้จัดและถ่ายทำการแข่งขันแบตเทิลรอยัลในชีวิตจริงขึ้นที่ลอสแอนเจลิส โดยมีรางวัลรวมมูลค่ากว่า 200,000 ดอลลาร์สหรัฐ (แบ่งเป็น 2 เกมส์ เกมส์ละ 100,000 ดอลลาร์) โดยร่วมมือกับเกมส์ เอเพ็กซ์เลเจนส์ สำหรับเงินรางวัลและค่าใช้จ่ายในการจัดงานทั้งหมด ได้รับการสนับสนุนจาก อิเล็กทรอนิก อาตส์ บริษัทผู้จัดจำหน่ายเกมส์เอเพ็กซ์เลเจนส์
ดอนัลด์สันถูกกล่าวหาว่าใช้ เงินปลอม ในวิดีโอที่ชื่อว่า "ผมเปิดธนาคารฟรี" ซึ่งเผยแพร่เมื่อวันที่ 23 พฤศจิกายน ค.ศ. 2019 ต่อมาเขาได้ชี้แจงว่าเขาใช้เงินปลอมเพื่อ หลีกเลี่ยงความกังวลด้านความปลอดภัย ของผู้เข้าร่วมกิจกรรม และผู้ที่เข้าร่วม จะได้รับเช็คจริง หลังจากการถ่ายทำเสร็จสิ้น
ในเดือนเมษายน ค.ศ. 2020 ดอนัลด์สันได้จัดการแข่งขัน เป่ายิ้งชุบ ผ่านการสตรีมสดโดยมีอินฟลูเอนเซอร์ เข้าร่วม 32 คน และมีรางวัลชนะเลิศมูลค่า 250,000 ดอลลาร์สหรัฐ โดยครั้งนี้กลายเป็น กิจกรรมออริจินัลสดที่มีผู้ชมสูงสุดในประวัติศาสตร์ยูทูป ด้วยจำนวนผู้ชมพร้อมกัน 662,000 คน โดยผู้ชนะการแข่งขันในครั้งนั้นคือ ณเดชช็อต (Nadeshot) และต่อมาในเดือนตุลาคม ค.ศ. 2020 ดอนัลด์สันได้จัดการแข่งขันสำหรับอินฟลูเอนเซอร์อีกครั้ง โดยครั้งนี้เป็นแข่ง ตอบคำถาม โดยมีผู้เข้าแข่งขัน 24 คน รางวัลชนะเลิศมูลค่า 300,000 ดอลลาร์ ผู้ชนะการแข่งขันครั้งนี้คือพี่น้องคู่แฝด ชาร์ลี และ ดิ้กซี้ ดี'อเมรีโอ้ ซึ่งก่อให้เกิดเสียงวิพากษ์วิจารณ์ เนื่องจากมีข้อกล่าวหาว่าพวกเธอ โกง
เส้นทางยูทูป > ช่วงประสบความสำเร็จกับการเป็นอาชีพยูทูบเบอร์ (ค.ศ. 2021-ปัจจุบัน)

ดอนัลด์สันปล่อยวิดีโอที่ชื่อ "ยูทูปรีไวน์ 2020: ขอบคุณพระเจ้ามันจบสักที"(YouTube Rewind 2020, Thank God It's Over) ในวันที่ 1 มกราคม ค.ศ. 2021 โดยในวิดีโอของดอนัลด์สัน เขาอธิบายว่าเขาเคยเชื่อเสมอว่ายูทูปเบอร์ "ควรมีบทพูดมากขึ้นในรีไวน์" แล้วด้วยความคิดนี้อยู่ในใจ เขาจึงตัดสินใจโทรหา "ยูทูปเบอร์ หลายร้อยคน" มาเพื่อทำรีไวน์ นี้ด้วยกัน หนึ่งเดือนต่อมาดอนัลด์สัน ได้เซ็นสัญญากับเจลลี่สแมค เพื่อให้บริษัทจัดการเผยแพร่คอนเทนต์ของเขาบนเฟซบุ๊ก และสแน็ปแชท
ในเดือนพฤศจิกายน ค.ศ. 2021 ดอนัลด์สันได้อัปโหลดวิดีโอ "456,000 ดอลลาร์ สควิดเกมในชีวิตจริง!" ซึ่งเป็นการนำละครชุดสตรีมมิ่งเกมเอาชีวิตรอดยอดนิยมจากเน็ตฟลิกซ์ สควิดเกม เกมลุ้นตาย นำมาทำขึ้นใหม่ในชีวิตจริง โดยในวิดีโอนี้มีผู้เข้าแข่งขัน 456 คน เพื่อชิงเงินรางวัลมูลค่า 456,000 ดอลลาร์สหรัฐ วิดีโอนี้กลายเป็นหนึ่งในวิดีโอที่มียอดชมมากที่สุดบนยูทูปในปี 2021 โดยมียอดชมกว่า 130 ล้านครั้งภายในหนึ่งสัปดาห์ โดยผู้กำกับละครอย่าง ฮวัง ดง-ฮย็อก ก็มีปฏิกิริยาตอบรับเชิงบวกต่อการสร้างสรรค์และดัดแปลงละครนี้อย่างขำขัน
ในเดือนธันวาคม ค.ศ. 2021 ดอนัลด์สัน ได้สร้างการแข่งขันระหว่างเหล่าอินฟลูเอนเซอร์ครั้งที่ 3 โดยมีผู้เข้าแข่งขัน 15 คนและรางวัลชนะเลิศ 1,000,000 ดอลลาร์สหรัฐ ต่อมาในเดือนมกราคม ค.ศ. 2022 นิตยสารฟอร์บ ได้จัดอันดับดอนัลด์สันให้เป็นผู้สร้างรายได้สูงสุดของยูทูป โดยทำรายได้ประมาณ 54 ล้านดอลลาร์สหรัฐ ในปี 2021 โดยฟอร์บได้ระบุว่ารายได้ของเขาในปี 2021 จะทำให้เขาติดอันดับที่ 40 ในรายชื่อ 100 ผู้ทรงอิทธิพลของฟอบส์ ประจำปี 2020 โดยเขาจะมีรายได้เทียบเท่ากับ วิน ดีเซล และ ลูวิส แฮมิลตัน ในปี ค.ศ. 2020
ในวันที่ 28 กรกฎาคม ค.ศ. 2022 ดอนัลด์สันก็ได้มียอดผู้ติดตามบนช่องหลักของเขาถึง 100 ล้านคน ทำให้เขาเป็นช่องลำดับที่ 5 และเป็นยูทูบเบอร์เดี่ยวคนที่ 2 ที่ทำได้ตามเป้าหมายนี้ ต่อมาในวันที่ 17 พฤศจิกายน ค.ศ. 2022 ดอนัลด์สันก็ได้รับรางวัลบันทึกสถิติโลกกินเนสส์ สาขา "ผู้ติดตามมากที่สุดสำหรับผู้ชายเดี่ยวบนยูทูบ" ด้วยช่อง มิสเตอร์บีสต์ ที่มียอดผู้ติดตาม 112,193,139 คน โดยแซงผู้ครองสถิติเดิมอย่าง พิวดีพาย ที่ครองตำแหน่งยูทูบเบอร์ที่มีผู้ติดตามมากที่สุดเกือบสิบปี ในเดือนพฤศจิกายน 2022 ดอนัลด์สัน สามารถทำยอดผู้เข้าชมวิดีโอได้ถึงหนึ่งพันล้านครั้งภายในระยะเวลา 30 วันบนช่องยูทูปหลักของเขา และวันที่ 15 ตุลาคม ค.ศ. 2023 ดอนัลด์สันสามารถทำลายสถิติยอดผู้ติดตาม 200 ล้านคน ซึ่งห่างจากยอดซับ 100 ล้านของเขาแค่ 1 ปีกับอีก 2 เดือนเท่านั้น โดยวิดีโอของเขาใน ยูทูบ ชอร์ตส์ ชื่อ "คุณจะยอมบินไปถึงปารีสเพื่อไปซื้อบาแก็ตไหม" กลายเป็นวิดีโอที่มียอดผู้เข้าชมมากที่สุดบนช่องยูทูปหลักของเขา โดยมียอดการเข้าชมสูงถึง 1 พันล้านครั้ง และจำนวนการชอบวีดีโอสูงถึง 40 ล้าน จนกระทั่งเดือนมิถุนายน ค.ศ. 2024 มิสเตอร์บีสต์ก็สามารถเอาชนะที-ซีรีส์ และขึ้นมาเป็นอันดับ 1 ของช่องยูทูบ หลังจากที่ที-ซีรีส์ ครองอันดับ 1 มานานกว่า 5 ปี มิสเตอร์บีสต์ ก็ได้เป็นช่องยูทูบที่มีผู้ติดตามมากที่สุดในโลก และเป็นยูทูบเบอร์ชาวอเมริกันคนแรกที่มีผู้ติดตามมากที่สุดบนยูทูบอีกด้วย
แหล่งข้อมูลอื่น

วิกิมีเดียคอมมอนส์มีสื่อเกี่ยวกับ MrBeast
มิสเตอร์บีสต์ ที่อินเทอร์เน็ตมูวีเดตาเบส
มิสเตอร์บีสต์ ที่เอกซ์ (ทวิตเตอร์)
| ฐานข้อมูลการควบคุมรายการหลักฐาน  |
| --- | --- |
นานาชาติ:  ISNI  VIAF 
ประจำชาติ:  นอร์เวย์  สหรัฐ 
ศิลปิน:  มิวสิกเบรนซ์ 
สมาชิกของมิสเตอร์บีส เรียงจากซ้ายไปขวา: เอวา "คริส" ไทสัน คาร์ล เจค็อบ โนแลน แฮนเซ็น และ แชด์เลอร์ แฮโลว์
มิสเตอร์บีสต์ในปี ค.ศ. 2018
มิสเตอร์บีสในงาน รางวัลนิคคาโลเดียนคิดส์ชอยส์ 2023
เชลล์ยูนิกซ์

เชลล์ยูนิกซ์ (อังกฤษ: Unix shell) เป็นโปรแกรมเชลล์สำหรับรับคำสั่งคอมมานด์ไลน์บนระบบปฏิบัติการยูนิกซ์ หรือระบบปฏิบัติการอื่นที่เหมือนยูนิกซ์ เช่น ลินุกซ์ เทียบได้กับโปรแกรม command.com หรือ cmd.exe บนไมโครซอฟท์วินโดวส์
บนยูนิกซ์ ผู้ใช้แต่ละคนสามารถเลือกเชลล์ที่ต้องการใช้ได้ ซึ่งเชลล์แต่ละตัวจะมีรูปแบบคำสั่ง และ ขีดความสามารถแตกต่างกันออกไป เชลล์จะถูกเรียกใช้ได้หลายทางด้วยกันคือ
ล็อกอินเชลล์ (login shell) หมายถึงเป็นเชลล์ที่ทำหน้าที่รับคำสั่งหลังล็อกอินเสร็จ ซึ่งอาจล็อกอินที่หน้าเครื่อง หรือ ต่อเข้ามาทาง telnet ก็ได้ ปัจจุบันหันมาล็อกอินแบบกราฟิกมากขึ้น
อินเทอร์แอคทิฟเชลล์ (interactive shell) หมายถึงเชลล์ที่รับคำสั่งจากผู้ใช้ แต่ไม่ได้เริ่มทำงานตั้งแต่ตอนล็อกอิน เช่น มาจากการเปิดหน้าต่าง terminal ใน กโนม หรือ KDE เป็นต้น
เชลล์แบบนอนอินเทอร์แอคทิฟ (non-interactive shell) มักถูกเรียกขึ้นมาทำงานเพื่อรันคำสั่งในสคริป
รายชื่อเชลล์ยูนิกซ์

เชลล์ยูนิกซ์ สามารถแบ่งออกได้เป็น 4 จำพวก ได้แก่ ที่คล้ายบอร์นเชลล์, คล้าย ซีเชลล์, ไม่เหมือนดั้งเดิม และเชลล์ในอดีต
รายชื่อเชลล์ยูนิกซ์ > เชลล์ในกลุ่มที่คล้าย บอร์นเชลล์

บอร์นเชลล์ เป็นเชลล์ที่เขียนโดย สตีเฟน บอร์น (Stephen Bourne) ประมาณปี 1978 ซึ่งต่อมามีผู้พัฒนาเชลล์ให้มีรูปแบบคำสั่งแบบเดียวกับบอร์นเชลล์แต่เพิ่มเติมขีดความสามารถอื่น ๆ ลงไป เช่น
อัลม์ควิสต์เชลล์ (Almquist shell, ash)
แบช (bash) หนึ่งในโครงการกนู
คอร์นเชลล์ (Korn shell, ksh) เขียนโดย เดวิด คอร์น (David Korn)
แซดเชลล์ (zsh)
รายชื่อเชลล์ยูนิกซ์ > เชลล์ในกลุ่มที่คล้าย C เชลล์

ซีเชลล์ (csh) ดั้งเดิมเขียนโดย บิล จอย เผยแพร่ในบีเอสดี ราวปี ค.ศ. 1979 มีผู้พัฒนาต่อไปเป็น
TENEX C shell (tcsh)
รายชื่อเชลล์ยูนิกซ์ > เชลล์อื่น

ตัวอย่างของเชลล์อื่นที่ไม่อ้างอิงบอร์นเชลล์และ C เชลล์ เช่น
rc เชลล์มาตรฐานในระบบ Plan 9 และยูนิกซ์เวอร์ชัน 10 เขียนโดย ทอม ดัฟฟ์ (Tom Duff)
รายชื่อเชลล์ยูนิกซ์ > เชลล์ในอดีต

เชลล์ในอดีตที่ไม่ใช้กันแล้วเช่น
ทอมป์สันเชลล์ (Thompson shell, sh) เป็นเชลล์ยูนิกซ์ตัวแรก เขียนโดย เคน ทอมป์สัน (Ken Thompson) ออกเผยแพร่ในยูนิกซ์รุ่น 1 ถึง 6
PWB shell หรือ Mashey shell (sh) เป็นทอมป์สันเชลล์ที่เพิ่มเติมความสามารถโดย จอห์น แมชี (John Mashey) เผยแพร่ประมาณปี ค.ศ. 1976 พร้อมกับยูนิกซ์รุ่น Programmer's Workbench UNIX
ดูเพิ่ม

เชลล์ (คอมพิวเตอร์)
Shell คืออะไร- แหล่งความรู้ภาษาไทย
ยุทธการที่เบอร์ลิน

| ด ค กแนวรบด้านตะวันออก |
| --- | --- |
 ค.ศ. 1941 บาร์บารอสซา แบรสต์  เบียวิสตอค–มินสค์  ระไซนี  โบรดี  เบสซาเรเบีย  ภัยพิบัติทาลลินน์  เลนินกราด  สโมเลนสค์ครั้งที่ 1  ฮาร์คอฟครั้งที่ 1  อูมัญ  โอเดสซา  เคียฟครั้งที่ 1  เซวัสโตปอล  รอสตอฟ  มอสโก  เคียร์ช  ฟินแลนด์ ค.ศ. 1942 ลูย์บัน  รเจฟ  โทโรเปตส์และฮอล์ม  เดเมียนสค์  ฮอล์มพ็อกเกต  เวลีคีเยลูคี  รเจฟ ฤดูร้อน 1942  ฮาร์คอฟครั้งที่ 2  สีน้ำเงิน  คอเคซัส  สตาลินกราด ยูเรนัส  มาร์ส  พายุฤดูหนาว  ลิตเติลแซเทิร์น ค.ศ. 1943 ไทดัลเวฟ  ฮาร์คอฟครั้งที่ 3  คูสค์  ฮาร์คอฟครั้งที่ 4  สโมเลนสค์ครั้งที่ 2  นีเปอร์ตอนล่าง  เคียฟครั้งที่ 2 ค.ศ. 1944 นีเปอร์และคาร์เพเทียน  เลนินกราดและนอฟโกรอด  คอร์ซุน-เชฟเชนคอฟสกี  นาร์วา  หย่อมฮูเบอ  ไครเมีย  ยาช–คีชีเนฟ  คาเรเลีย  บากราติออน  ลวอฟและซานโดเมียร์ซ  ดอพเพลคอพฟ์  ยาช–คีชีเนฟครั้งที่ 2  บอลติก  ริกา  ทาลลินน์  มูนซุนด์  เมเมล  แดแบร็ตแซ็น  ช่องดูกลา  เบลเกรด  เพ็ตซาโมและคิร์เคเนส  เคอร์ลันด์  ฮังการี บูดาเปสต์ ค.ศ. 1945 วิสตูลาและโอเดอร์  พอซนาน  ปรัสเซียตะวันออก  เคอนิชส์แบร์ค  ไฮลีเกนไบล์  ซัมลันด์  พอเมอเรเนียตะวันออก  คอลเบิร์ก  โซลสติส  ไซลีเชีย  เบรสเลา  ทะเลสาบบอลอโตน  เวียนนา  ที่ราบสูงซีโลว์  ฮัลเบอ  เบอร์ลิน  เชโกสโลวาเกีย การสงครามทางเรือ: ทะเลบอลติก  ทะเลดำ  มหาสมุทรอาร์กติก 
ยุทธการที่เบอร์ลิน หรือที่สหภาพโซเวียตตั้งชื่อว่า ปฏิบัติการรุกทางยุทธศาสตร์เบอร์ลิน (รัสเซีย: Битва за Берлин, Берлинская наступательная операция, Штурм Берлина) เป็นการรุกใหญ่ในช่วงปลายเขตสงครามยุโรปในสงครามโลกครั้งที่สอง
เริ่มจากวันที่ 12 มกราคม ค.ศ. 1945 กองทัพแดงเจาะแนวรบเยอรมันหลังการรุกวิสตูลา–โอเดอร์และรุกมาทางทิศตะวันตกไกลถึง 40 กิโลเมตรต่อวันผ่านปรัสเซียตะวันออก โลว์เออร์ไซลีเชีย พอเมอราเนียตะวันออกและอัปเปอร์ไซลีเชีย และหยุดชั่วคราวตรงเส้น 60 กิโลเมตรทางตะวันออกของกรุงเบอร์ลินตามแม่น้ำโอเดอร์ เมื่อการรุกเริ่มขึ้นอีกครั้ง สองแนวรบ (กลุ่มกองทัพ) ของโซเวียตเข้าตีกรุงเบอร์ลินจากทางตะวันออกและใต้ ขณะที่แนวรบที่สามบุกกำลังเยอรมันซึ่งตั้งอยู่ทางเหนือของเบอร์ลิน ยุทธการในเบอร์ลินกินเวลาระหว่างวันที่ 20 เมษายนถึงเช้าวันที่ 2 พฤษภาคม
มีการเตรียมตั้งรับที่ชานกรุงเบอร์ลินครั้งแรกเมื่อวันที่ 20 มีนาคม เมื่อผู้บัญชาการกองทัพกลุ่มวิสตูลาซึ่งได้รับแต่งตั้งใหม่ พลเอก กอททาร์ด ไฮน์รีซี คาดเดาได้ถูกต้องว่าโซเวียตจะผลักดันข้ามแม่น้ำวิสตูลาเป็นหลัก ก่อนการยุทธ์หลักในกรุงเบอร์ลินจะเริ่มขึ้น ฝ่ายโซเวียตจัดการล้อมนครอันเป็นผลจากความสำเร็จในยุทธการที่ราบสูงซีโลว์และที่ฮัลเบอ วันที่ 20 เมษายน ค.ศ. 1945 แนวรบเบลารุสเซียที่ 1 นำโดย จอมพล เกออร์กี จูคอฟ เริ่มระดมยิงใจกลางนคร ขณะที่แนวรบยูเครนที่ 1 ของจอมพล อีวาน โคเนฟ ผลักดันจากทางใต้ผ่านแนวสุดท้ายของกองทัพกลุ่มกลาง การตั้งรับของเยอรมนีส่วนใหญ่มีเฮลมุท ไวด์ลิงเป็นผู้นำ และประกอบด้วยกองพลเวร์มัคท์และวัฟเฟน-เอสเอสที่อ่อนกำลังและมียุทโธปกรณ์จำกัด ซึ่งวัฟเฟน-เอสเอสมีอาสาสมัครต่างด้าวเอสเอสจำนวนมาก ตลอดจนสมาชิกโฟล์คสชทูร์มและยุวชนฮิตเลอร์ที่ได้รับการฝึกฝนอย่างจำกัด ภายในไม่กี่วัน ฝ่ายโซเวียตรุกผ่านนครและถึงใจกลางนครซึ่งมีการต่อสู้แบบประชิด
ก่อนยุทธการสิ้นสุด ฟือแรร์ อดอล์ฟ ฮิตเลอร์และผู้ติดตามจำนวนหนึ่งก่ออัตวินิบาตกรรม ผู้ป้องกันนครยอมจำนนในวันที่ 2 พฤษภาคม ทว่า การสู้รบยังดำเนินต่อไปทางตะวันตกเฉียงเหนือ ตะวันตกและตะวันตกเฉียงใต้ของนครจนสงครามโลกครั้งที่สองในทวีปยุโรปยุติลงในวันที่ 8 พฤษภาคม (หรือ 9 พฤษภาคมในสหภาพโซเวียต) เพราะหน่วยเยอรมนีต่อสู้และหนีไปทางตะวันตกเพื่อยอมจำนนต่อฝ่ายสัมพันธมิตรตะวันตก แทนที่จะยอมจำนนต่อโซเวียต
ภูมิหลัง

วันที่ 12 มกราคม ค.ศ. 1945 กองทัพแดงได้เริ่มต้นการรุกวิสตูลา–โอเดอร์ข้ามแม่น้ำนาแรฟ และจากวอร์ซอ ปฏิบัติการเพียงแค่สามวันในแนวรบกว้าง ซึ่งรวมถึงแนวหน้าของกองทัพทั้งสี่ ในวันที่สี่ กองทัพแดงได้เริ่มเคลื่อนพลไปทางตะวันตก เป็นระยะทาง 30 ถึง 40 กิโลเมตร (19 ถึง 25 ไมล์) ต่อวัน โดยยึดครองปรัสเซียตะวันออก ดันท์ซิช และปอซนัญ ซึ่งได้วาดเส้นแบ่งทางตะวันออกของเบอร์ลินเพียงระยะทาง 60 กิโลเมตร ( 37 ไมล์) ไปตามแม่น้ำโอเดอร์
กองทัพกลุ่มวิสตูลาที่เพิ่งก่อตั้งขึ้นมาใหม่ ภายใต้บัญชาการของไรชส์ฟือเรอร์-เอ็สเอ็ส ไฮน์ริช ฮิมเลอร์ ได้พยายามโจมตีตอบโต้กลับ แต่กลับล้มเหลวในวันที่ 24 กุมภาพันธ์ กองทัพแดงได้รุกไปยังพอเมอราเนีย กวาดล้างทางฝั่งขวาของแม่น้ำโอเดอร์ และเข้าสู่ไซลีเซีย
ในทางตอนใต้ กองทัพโซเวียตและโรมาเนียได้ปิดล้อมบูดาเปสต์ ความพยายามของกองพลเยอรมันทั้งสามในการคลายวงล้อมเมืองหลวงของฮังการีได้ล้มเหลว และบูดาเปสต์ก็ตกอยู่ภายใต้การปกครองของโซเวียตในวันที่ 13 กุมภาพันธ์ อดอล์ฟ ฮิตเลอร์ยืนกรานที่จะโจมตีตอบโตกลับเพื่อยึดดินแดนสามเหลี่ยมปากแม่น้ำเดรอู-ดานูบกลับคืนมา เป้าหมายคือปกป้องพื้นที่แหล่งบ่อน้ำมันของเมือง Nagykanizsa และพื้นที่แม่น้ำดานูบเพื่อใช้สำหรับปฏิบัติการในอนาคต แต่กองกำลังเยอรมันที่อ่อนกำลังกลับได้รับมอบหมายภารกิจที่แทบจะเป็นไปไม่ได้ ในวันที่ 16 มีนาคม การรุกที่ทะเลสาบบาลาตันของเยอรมันได้ล้มเหลวและกองทัพแดงได้โจมตีตอบโต้กลับจนสามารถยึดกลับคืนมาได้ภายใน 24 ชั่วโมง ซึ่งเยอรมันต้องใช้เวลาถึง 10 วัน ในวันที่ 30 มีนาคม โซเวียตได้เข้าสู่ออสเตรีย และในการรุกเวียนนา พวกเขาสามารถยึดครองกรุงเวียนนาในวันที่ 13 เมษายน
ในวันที่ 12 เมษายน ค.ศ. 1945 ก่อนหน้านี้ ฮิตเลอร์ได้ตัดสินใจที่จะอยู่ในเมืองซึ่งขัดแย้งกับความต้องการของเหล่าที่ปรึกษาของเขา ที่ได้ยินข่าวว่าประธานาธิบดีสหรัฐ แฟรงคลิน ดี. โรเซอเวลต์ ได้ถึงแก่อสัญกรรม เหตุการณ์นี้ทำให้เกิดความหวังลม ๆ แล้ง ๆ ในฟือเรอร์บังเกอร์ว่าเหล่าประเทศในฝ่ายสัมพันธมิตรอาจจะเกิดความขัดแย้งกันเองและเบอร์ลินจะรอดพ้นในวินาทีสุดท้าย ดังเช่นที่เคยเกิดขึ้นครั้งหนึ่งก่อนหน้านี้ เมื่อเบอร์ลินถูกคุกคาม(ปาฏิหาริย์แห่งราชวงศ์บรันเดินบวร์ค)
ฝ่ายสัมพันธมิตรตะวันตกไม่ได้มีการวางแผนที่จะยึดเมืองนี้ด้วยปฏิบัติการทางภาคพื้นดิน ผู้บัญชาการทหารสูงสุดแห่งกองบัญชาการสูงสุดกำลังรบนอกประเทศสัมพันธมิตร(ตะวันตก) นายพลไอเซนฮาวร์ได้เลิกให้ความสนใจในการแข่งขันมุ่งสู่เบอร์ลินและไม่เห็นถึงความจำเป็นที่จะต้องมีการสูญเสียชีวิตอีกต่อไปโดยการโจมตีเมืองที่อยู่ในขอบเขตอิทธิพลของโซเวียตหลังสงคราม โดยคาดการณ์ว่าจะเกิดการยิงกันเองมากเกินไป หากกองทัพทั้งสองฝ่ายได้พยายามที่จะยึดครองเมืองในคราวเดียว การสนับสนุนหลักของฝ่ายสัมพันธมิตรตะวันตกในการสู้รบครั้งนี้คือการทิ้งระเบิดเบอร์ลินในช่วง ค.ศ. 1945 ในช่วงปี ค.ศ. 1945 กองทัพอากาศทหารบกสหรัฐได้เปิดฉากการโจมตีโฉบฉวยกรุงเบอร์ลินเป็นวงกว้างในเวลากลางวัน และติดต่อกันเป็นเวลา 36 คืน ฝูงเครื่องบินมัสคีโตของกองทัพอากาศหลวงจำนวนมากได้ทิ้งระเบิดใส่เมืองหลวงของเยอรมนี โดยสิ้นสุดลงในคืนวันที่ 20-21 เมษายน ค.ศ. 1945 ก่อนที่กองทัพโซเวียตจะเข้าสู่เมือง
กองกำลังที่ทำการสู้รบ > ภาคเหนือ

| 0 | 1 | 2 | 3 |
| --- | --- | --- | --- |
|  Hasso von Manteuffel |   เยอรมนี กองทัพยานเกราะที่สาม พลเอกทหารยานเกราะ ฮัสโซ ฟ็อน มันท็อยเฟิล 4 กองพลทหารราบ  3 กองพลทหารเรือ  2 กองพลโฟล์คสวาเกนเดียร์ |  Konstantin Rokossovsky |   โซเวียต แนวรบเบียโลรัสเซียที่ 2 จอมพล คอนสตันติน โรคอสซอฟสกี 31 กองพลไรเฟิล    7 กองพลทหารอารักขาไรเฟิล    1 กองพันทหารไรเฟิลยานยนต์    3 กองพันรถถัง   |
กองกำลังที่ทำการสู้รบ > ภาคกลาง

| 0 | 1 | 2 | 3 |
| --- | --- | --- | --- |
|  Gotthard Heinrici Theodor Busse |   เยอรมัน กองทัพกลุ่มวิสตูลา พลเอกอาวุโส กอททาร์ด ไฮน์รีซี 15 กองพลทหารราบ    6 กองพลยานเกราะ    2 กองพลทหารราบยานยนต์ กองทัพที่เก้า พลเอกทหารราบ เทโอดอร์ บูสเซอ   5 กองพลทหารราบ    4 กองพลทหารราบยานเกราะ    1 กองพลยานเกราะ    1 กองพลเอ็สเอ็สเกรนาเดียร์    1 กองพลรักษาความปลอดภัย    1 กองพลเยเกอร์    1 กองพลทหารโดดร่ม    1 หน่วยรบเฉพาะกิจ |  Georgy Zhukov |   โซเวียต แนวรบเบียโลรัสเซียที่ 1 จอมพล เกออร์กี จูคอฟ 54 กองพลทหารไรเฟิล  16 กองพลอารักขาไรเฟิล    5 กองพลทหารราบ (ชาวโปแลนด์)    3 กองพลอารักขาทหารม้า    3 กองพลน้อยทหารราบยานเกราะ    6 กองพลน้อยอารักขาทหารราบยานเกราะ    7 กองพลน้อยรถถัง  10 กองพลน้อยอารักขารถถัง    1 กองพลยานเกราะ (ชาวโปแลนด์)    2 กองพลทหารไรเฟิลยานยนต์   |